In Enemy Hands (cinta)

:*Iste articlo ye sobre una cinta de cine belico estausunidense estrenada en 2004; ta atros usos, se veiga *'In Enemy Hands***.

***In Enemy Hands*** (títol orichinal en [[Idioma anglés|anglés]], en [[Idioma aragonés|aragonés]] ***En mans enemigas***, estrenada en [[Aragón]] con o títol d***'U-Boat**') ye una cinta de cine belico de cine estausunidense  estrenada l'anyo 2004 (directament en video, sin estrenar-se en salas comercials) dirichida por Tony Giglio seguntes un guión orichinal de Tony Giglio y John E. Deaver, con una banda sonora orichinal de Steven Bramson, una dirección de fotogtrafía de Gerry Lively, una producción cinematografica de John H. Brister, Michael A. Pierce y Mark Williams ta las productoras *[[Artisan Entertainment]]* y *[[Lions Gate Entertainment]]* y un elenco formau por William H. Macy, Til Schweiger, Scott Caan, Thomas Kretschmann, Lauren Holly, Clark Gregg, Carmine Giovinazzo, Sam Huntington, Jeremy Sisto, Ian Somerholder, Branden Morgan, Patrick Gallagher, Chris Ellis, Xander Berkeley, Rene Heger, Connor Donne, Sven-Ole Thorsen, A.J. Buckley y Gavin Hood, entre d'atros actors.

Mientres a Segunda Guerra Mundial a meyaus de 1943, en bel meyo d'a batalla de l'Atlantico, lo submarino estausunidense *USS Swordfish* zarpa ta una misión en l'oceano Atlantico. Ye baixo lo mando d'o *tenient Randall Sullivan* con o *sarchento Nathan Travers* como aduyant, un suboficial bien veterano. A la vegada, lo submarino alemán *U-429* sobrevive a una batalla contra un destructor estausunidense, conseguindo fundir-lo; ye baixo lo mando d'o *capitán Jonas Herdt*, con o suyo segundo *Ludwig Cremer*. Mientres toz dos barcos s'amanan, un d'os tripulants estausunidenses manifesta simptomas de meninchitis. Cuan o submarico estausunidense troba a un atro submarino alemán, consiguie fundir-lo pero qui resulta fundiu dimpués ye lo submarino estausunidense, ista vegada por o submarino *U-429*. Encara que lo capitán alemán acaba de conoixer que sus fillas han muerto en un bombardeyo aerio en Hamburgo, opta por recullir a los supervivients, entre los cuals se troba lo *tenient Sullivan*, que s'ha contachiau de meninchitis y la introduz en o submarino alemán, morindo bien luego. Poco dimpués o submarino alemán ataca a un destructor estausunidense pero chusto en bel meyo de l'ataque los presoneros estausunidenses se sublevan, fendo fracasar l'ataque y fendo que lo propio submarino alemán padeixca greus desperfectos. Pero poquet a poquet mueren dos tercios d'os tripulants alemans y lo barco ye en muit mal estau, asinas que finalment o suyo capitán decide reclamar l'aduya d'os estausunidenses y los fa una proposición: que todas dos tripulacions colaboren ta fer que lo barco pueda plegar en a costa mas amanada, que ye la costa estausunidense, y que los estausunidenses accepten favoreixer a los alemans en o suyo captiverio. Tanimientres, entre los alemans bi ha bels enemigos d'ixa idea, y un d'éls consigue ninviar una petición de socorro a un atro submarino alemán que se troba amán.

A cinta s'ambienta en 1943 en l'oceano Atlantico y las suyas escenas se filmoron en Downey y Los Angeles (California).

## Elenco

## Se veiga tamién
* Cine en 2004.
* Cintas de 2004.

## Referencias

## Vinclos externos
*  ''In Enemy Hands'' en Internet Movie Database.
*  ''In Enemy Hands'' en Rotten Tomatoes.